CELEX: 52009PC0618
Language: da
Date: 2009-11-06
Title: Forslag til Rådets afgørelse om fastlæggelse af Fællesskabets holdning vedrørende en mekanisme, som skal anvendes til vurdering af gennemførelsen af De Forenede Nationers konvention om bekæmpelse af korruption, og som konferencen mellem de stater, der er parter i De Forenede Nationers konvention om bekæmpelse af korruption, skal vedtage på sit tredje møde (Doha / Qatar, 9. – 13. november 2009)

Vigtig juridisk meddelelse

|

52009PC0618

Forslag til Rådets afgørelse om fastlæggelse af Fællesskabets holdning vedrørende en mekanisme, som skal anvendes til vurdering af gennemførelsen af De Forenede Nationers konvention om bekæmpelse af korruption, og som konferencen mellem de stater, der er parter i De Forenede Nationers konvention om bekæmpelse af korruption, skal vedtage på sit tredje møde (Doha / Qatar, 9. – 13. november 2009)  /* KOM/2009/0618 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 6.11.2009KOM(2009) 618 endeligForslag tilRÅDETS AFGØRELSEom fastlæggelse af Fællesskabets holdning vedrørende en mekanisme, som skal anvendes til vurdering af gennemførelsen af De Forenede Nationers konvention om bekæmpelse af korruption, og som konferencen mellem de stater, der er parter i De Forenede Nationers konvention om bekæmpelse af korruption, skal vedtage på sit tredje møde (Doha / Qatar, 9. – 13. november 2009)Forslag tilRÅDETS AFGØRELSEom fastlæggelse af Fællesskabets holdning vedrørende en mekanisme, som skal anvendes til vurdering af gennemførelsen af De Forenede Nationers konvention om bekæmpelse af korruption, og som konferencen mellem de stater, der er parter i De Forenede Nationers konvention om bekæmpelse af korruption, skal vedtage på sit tredje møde (Doha / Qatar, 9. – 13. november 2009)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 47, stk. 2, artikel 57, stk. 2, artikel 95, artikel 107, stk. 5, artikel 179, artikel 181A, artikel 190, stk. 5, artikel 195, stk. 4, artikel 199, artikel 207, stk. 3, artikel 218, stk. 2, artikel 279, artikel 280 og artikel 283, sammenholdt med artikel 300, stk. 2, andet afsnit,under henvisning til forslag fra Kommissionen[1], ogud fra følgende betragtninger:(1) Fællesskabet[2] og de fleste af medlemsstaterne er parter i De Forenede Nationers konvention om bekæmpelse af korruption (herefter benævnt "konventionen").(2) Konferencen mellem de stater, der er parter i konventionen (herefter benævnt "konferencen"), blev oprettet ved konventionen med henblik på at forbedre parternes evne til og indbyrdes samarbejde om at opfylde de i konventionen fastsatte formål og fremme og kontrollere konventionens gennemførelse. Efter konventionens artikel 63, stk. 7, skal konferencen, hvis den anser det for nødvendigt, oprette passende mekanismer, som kan være med til at sikre en effektiv gennemførelse af konventionen.(3) Konferencen vedtog på sit første møde resolution 1/1 om vurdering af konventionens gennemførelse under henvisning til konventionens artikel 63, særlig stk. 7, og nedsatte en åben mellemstatslig arbejdsgruppe for vurdering af konventionens gennemførelse (herefter benævnt "vurderingsgruppen"). Vurderingsgruppen fik til opgave med henblik på konferencens andet møde at udarbejde henstillinger om de relevante mekanismer eller organer til vurdering af konventionens gennemførelse og disse mekanismers eller organers kommissorium.(4) Konferencen vedtog på sit andet møde resolution 2/1 om vurdering af konventionens gennemførelse og besluttede, at vurderingsgruppen skulle fortsætte sit arbejde med henblik på at udarbejde et kommissorium for en vurderingsmekanisme, for at dette kunne behandles og eventuelt vedtages på konferencens tredje møde.(5) Efter at være trådt sammen fem gange mellem konferencens møder vedtog vurderingsgruppen den 2. september 2009 et forslag til et udkast til kommissorium for en vurderingmekanisme. Da der ikke kunne opnås enighed på alle punkter, omfatter kommissoriet forskellige valgmuligheder, og det overlades til konferencen at træffe en afgørelse. Kommissoriet vil eventuelt blive vedtaget på konferencens tredje møde.(6) Forslaget til udkastet til kommissorium for en vurderingsmekanisme vedrører spørgsmål, der henhører under Fællesskabets kompetence og under medlemsstaternes nationale kompetence.(7) Medlemsstaternes holdning til vurderingsmekanismen er blevet fastlagt under forberedelsen af konferencens tredje møde på grundlag af artikel 34, stk. 2, litra a), i traktaten om Den Europæiske Union.(8) Det er nødvendigt at fastlægge Fællesskabets holdning til vurderingsmekanismen. I henhold til artikel 300, stk. 2, andet afsnit i traktaten om oprettelse af Det Europæiske Fællesskab skal Rådet træffe afgørelse om fastlæggelse af den holdning, der skal indtages på Fællesskabets vegne på konferencen, da den er et organ, som er nedsat ved konventionen, og som skal vedtage beslutninger, der har retsvirkninger -TRUFFET FØLGENDE AFGØRELSE:Eneste artikelDen holdning, der skal indtages på Fællesskabets vegne vedrørende vurderingsmekanismen på konferencens tredje møde, baseres på det udkast til kommissorium, som vurderingsgruppen har udarbejdet, og som er vedlagt som bilag til denne beslutning. Hvor der er tale om forskellige konkurrerende valgmuligheder, baseres den holdning, der skal indtages på Fællesskabets vegne, i videst muligt omfang på de principper, som medlemsstaterne har vedtaget under forberedelsen af den tredje konference mellem de stater, der er parter i De Forenede Nationers konvention om bekæmpelse af korruption.Udfærdiget i Bruxelles, denPå Rådets vegneFormandBILAGDen engelske versionDocument (CAC/COSP/WG.1/2008/7/Rev.2): Draft terms of reference of the mechanism for the review of implementation of the United Nations Convention against Corruption: rolling text (Draft in progress as at the end of the last meeting of the Working Group on 2 September 2009) [1] EUT C […] af […], s. […].[2] Rådets afgørelse 2008/801/EF af 25. september 2008 om indgåelse på Det Europæiske Fællesskabs vegne af De Forenede Nationers konvention om bekæmpelse af korruption (EUT L 287 af 29.10.2008, s. 1).